Amed de tepiştişê hemşaredaranê Sûrî  Fîlîze Buluttekîn û Cemal Ozemîrî rixmê ablûqaya polîsan ame protestokerdene.
Bedê tepiştişê hemşaredaranê Sûrî Hemsereka Pêroyî ya DBPyî Salîha Aydenîz, Hemserekê HDPyî yê Amed Zeyat Ceylan, endamê Meslîsê Şaredarîya Sûrî, û îdarekarê HDPyî yê Bajarî waşt ke vernîya edlîye de eşkerayîyêk bidê. Polîsan grûbê girewte binê ablûqa. Çalakwanan bi zilgit û çepikan ablûqa protesto kerd. polîsan muxabîrî zî derb kerdî û destûr nêda dîmen û fotografan biancê. Rixmê hêrişê polîsan eşkerayîye ameye kerdene. Aydenîze hêrişê vera hemşaredaran vist vîrî ke polîsan çeke ante sereyê domanê 10 serreyî û vat nê welatî de heq û hueqûq yenê binpaykerdene. Aydenîze vat ma semedê demokrasîyî û ameyoxê nêwelatî têkoşîn kenê la îqtîdar welatî anceno mîyanê kaosî.
